Publication: Magyar Közlöny
Issue: MK-2010-163 (Year: 2010, Number: 163)
Era: contemporary
Section: 1. Az Országos Választási Bizottság (a továbbiakban: OVB) 337/2010. (IV. 23.) OVB határozatában (a továbbiakban: OVBh.)
Paragraph Index: 70

1. Az Országos Választási Bizottság (a továbbiakban: OVB) 337/2010. (IV. 23.) OVB határozatában (a továbbiakban: OVBh.) magánszemély által benyújtott országos népszavazási kezdeményezés aláírásgyûjtõ íve mintapéldányának hitelesítését megtagadta. Az aláírásgyûjtõ íven a következõ kérdés szerepelt: „Egyetért-e Ön azzal, hogy az áramszolgáltatók ne vásárolhassanak a szabad piaci feltételek alapján elérhetõ és a biztonságos ellátás követelményeinek megfelelõ legolcsóbb áramnál drágább áramot?” Az OVBh. indokolása szerint a népszavazásra feltett kérdés nem felel meg sem a választópolgári, sem a jogalkotói egyértelmûség követelményének, amelyet az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 13. § (1) bekezdése fogalmaz meg. Egyrészt nem állapítható meg pontosan, hogy milyen alanyi körre vonatkozik, másrészt több, egyaránt a választópolgár és a jogalkotó számára bizonytalan fogalmat tartalmaz, nem értelmezhetõ, mit ért a népszavazás kezdeményezõje a „szabad piaci feltételek” és a „legolcsóbb áram” kifejezéseken. Az OVB véleménye szerint az eredményes népszavazás olyan jogalkotási kötelezettséget róna az Országgyûlésre, amely korlátozná az Alkotmány 9. § (2) bekezdésében foglalt vállalkozás jogát és a gazdasági verseny szabadságát, így a kezdeményezés alkotmánymódosítás szükségességét vetné fel. Az OVB hivatkozik az Alkotmánybíróság állandó gyakorlatára, mely szerint a népszavazás közvetetten sem vonhatja el az Országgyûlés alkotmányozó szerepét. Következésképpen az OVB az Nsztv. 10. § b), illetve c) pontja értelmében megtagadta az aláírásgyûjtõ ív hitelesítését. A kezdeményezõ a törvényes határidõn belül kifogást nyújtott be, melyben kérte, hogy az Alkotmánybíróság

Source: https://magyarkozlony.hu/hivatalos-lapok/7e030c3954ab34b0458f58c7a64319dd737cabc9/dokumentumok/3a05984cc2ce3bf23836b5ed355820ad2b1252da/letoltes